Alexander Frei
Aleksanderis Frajus (vok. Alexander Frei; g. 1979 m. liepos 15 d.) – buvęs futbolininkas, Šveicarijos rinktinės puolėjas. Su Servette FC klubo komanda 2001 metais iškovojo Šveicarijos taurę, 2005 metais tapo Ligue 1 rezultatyviausiu sezono žaidėju, įmušęs 20 įvarčių. Nacionalinėje komandoje žaidė nuo 2001 m. kovo 24 d., su rinktine žaidė 2004 metų Europos čempionate. Taip pat pakviestas žaisti 2006 m. pasaulio čempionate, kur įmušė du įvarčius, o antrosiose ir trečiosiose grupės rungtynėse buvo išrinktas geriausiu rungtynių žaidėju. 2011 m. balandžio 7 d. pasitraukė iš nacionalinės rinktinės dėl nesibaigiančios kritikos iš fanų.